Държавен вестник, бр. 100, 2015 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  100
с осъществяване на по-добра организация на 
контролната дейност са въведени изисквания 
към производителите на яйца и собствениците 
на центрове за опаковане. 
Министърът на земеделието и храните е 
издал Наредба за изменение и допълнение 
на Наредба № 1 от 9 януари 2008 г. за изис-
кванията за търговията с яйца. Актът бил 
подписан по заместване от заместник-ми-
нистъра на земеделието и храните въз основа 
на Заповед № РД-09-13 от 12.01.2012 г. на ми-
нистъра на земеделието и храните. С писмо 
№ 3101-2 от 20.01.2012 г. на главния секретар 
на министерството наредбата била изпратена 
за обнародване. Обнародвана е в „Държавен 
вестник“, бр. 9 от 31 януари от 2012 г.
Наредбата е издадена от компетентен 
административен орган. Съгласно чл. 115 
от Конституцията на Република България 
министрите издават правилници, наредби, 
инструкции и заповеди. 
Спазени са процедурните правила по чл. 26, 
ал. 2 и чл. 28, ал. 2 от Закона за норматив-
ните актове, както и предвидената от закона 
форма на нормативния акт. Допуснато е 
обаче отклонение от изискванията на чл. 28, 
ал. 2 от Закона за нормативните актове, тъй 
като докладът на заместник-министъра на 
земеделието и храните не съдържа анализ за 
съответствие с правото на Европейския съюз.
Нарушението на чл. 28, ал. 2 от Закона 
за нормативните актове е обусловило съ-
ществуването на обективно несъответствие 
между разпоредбата на чл. 4, ал. 1 от Наредба 
№ 1 от 9 януари 2008 г. (изм., ДВ, бр. 9 от 
2012 г.), в която са добавени думите „в про-
изводствения обект“, и точка 2, параграф III 
„Маркировка на яйцата“, част VI, приложение 
VII на Регламент (ЕС) № 1308/2013, опреде-
лящ основните изисквания, на които трябва 
да отговарят яйцата, за да бъдат пуснати на 
европейския пазар. 
Оспорващият основателно поддържа, че с 
прилагането на разпоредбата на чл. 4, ал. 1 
от Наредба № 1 от 2008 г. за изискванията за 
търгуване с яйца за консумация, от една стра-
на, се отнема възможността на пакетиращите 
центрове да маркират яйца, а от друга, се за-
дължава всеки производствен обект да закупи 
техническо оборудване за маркиране на яйцата. 
Текстът на наредбата има стеснено приложно 
поле в сравнение с този на регламента, тъй 
като не урежда възможността за маркиране 
на яйцата за консумация с регистрационния 
номер на производителя в първия пакетиращ 
център, където са доставени. 
Регламентът, както предвижда чл. 288, ал. 2 
от Договора за функциониране на Европейския 
съюз, е нормативен акт с общо приложение. 
Той е задължителен в своята цялост и се 
прилага пряко във всички държави членки. 
Националните нормативни актове не могат 
да му противоречат и не се прилагат в слу-
чай на противоречие (чл. 15, ал. 2 от Закона 
за нормативните актове). Директният ефект 
на регламента изключва необходимостта от 
възпроизвеждането му в национални правни 
норми. Същевременно не е допустимо приема-
нето на вътрешни норми, чиито предписания 
се отклоняват от тези на регламента. 
Несъстоятелен е доводът на ответната 
страна, че наредбата съдържа националните 
решения в изпълнение на посочените в нея 
регламенти. В този смисъл е и формулираният 
в чл. 1 предмет на наредбата, който влиза в 
противоречие с основни постулати на правото 
на Европейския съюз и с чл. 7 от Закона за 
нормативните актове, създаващ задължение 
за компетентните държавни органи да издадат 
нормативен акт в случаите, когато трябва 
да се приемат мерки на национално ниво, 
необходими за изпълнение и прилагане на 
актове на Европейския съюз. Правната същ-
ност на регламента не предполага приемането 
на национални мерки, които да обезпечат 
прилагането му. Създаването на национални 
правила в областите, в които се издават правни 
актове на Европейския съюз, противоречи на 
принципа за предоставената компетентност, 
прогласен в чл. 5 от Договора за Европейския 
съюз. В областите на изключителна компе-
тентност на Съюза не се допускат национални 
регулативни мерки, тъй като компетентността 
на държавите членки се упражнява само в 
онези области, които не са предоставени на 
Съюза (чл. 4 ДЕС).
Стесненото съдържание на чл. 4, ал. 1 от 
Наредба № 1 от 9 януари 2008 г. препятства 
действието на предвидената в регламента нор-
ма, която урежда алтернатива на правилото 
за маркирането на пресните яйца в произ-
водствения обект, а също и упражняването 
на произтичащото от нормата на регламента 
право на избор на производителите. Те могат 
да закупят собствено оборудване и сами да 
поставят отличителния си номер върху яйцата 
в производствения обект или да сключат до-
говор с пакетиращ център, който да извършва 
маркирането вместо тях. Алтернативният 
вариант е целесъобразен и за центровете за 
опаковане, които се снабдяват с яйца от свои 
собствени производствени единици, както и 
за тези от тях, които разполагат с капацитет 
за извършването на дейността. В тази насока 
са и предвижданията на делегирания Регла-
мент (ЕО) № 589/2008 на Комисията, който 
урежда прилагането на базовия Регламент 
(EO) № 1234/2007 и не е отменен. Както е 
записано в чл. 5, параграф 3 от Регламент (ЕО) 
№ 589/2008, центровете за опаковане разпо-
лагат с техническо оборудване, необходимо 
за правилната обработка на яйцата, което 
включва и оборудване за маркиране на яйца.